### Beslutning

Godkendt.

### Sagsfremstilling

## Resume og sagens baggrund

Der er et stigende fokus på elevernes trivsel i Kalundborg Kommunes folkeskoler. Samtidig er der et behov for at forbedre de fysiske rammer i de kommunale ejendomme, herunder folkeskolerne. Kalundborg Kommune gik derfor med i Realdanias projekt om skolernes indeklima. Projektet startede i maj 2022. I september 2022 blev Børn- og Familieudvalget og Teknik- og Miljøudvalget orienteret om projektet. I maj 2023 afleverede Kalundborg Kommune sin strategiske indeklimaplan til Realdania. Planen skal bidrage til, at indeklimaet prioriteres i konkrete projekter og indsatser, og at indeklimaet generelt forbedres i kommunens folkeskoler.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Børn- og Familieudvalget, Teknik- og Miljøudvalget.

## Sagsfremstilling

*Sarah Berg er et stigende fokus på elevernes trivsel i Kalundborg Kommunes folkeskoler. Flere af folkeskolerne er i øjeblikket under tilsyn som følge af de statslige trivselsmålinger. I den politisk besluttede folkeskolestrategi er trivsel og sundhed et af de fokusområder, der arbejdes med for at forbedre folkeskolerne.

Til [adresse] fremlagde administrationen et fornyet overblik over efterslæbet på de kommunale ejendommes udvendige vedligeholdelse og tekniske installationer. Opgørelsen viser et samlet efterslæb på 58 mio. kr. på de bygninger, der satses på, og i forhold til det index, der lå til grund for den tilsvarende opgørelse i 2014. Til [adresse] 2022 fremlagde administrationen et oplæg til prioritering af indsatsen. I den forbindelse blev der gjort opmærksom på, at der også er et stort efterslæb på de indvendige rammer, herunder vedligeholdelse og inventar. Til Planseminaret 2023 blev der fremlagt et fornyet overblik og oplæg til prioritering.

Dette efterslæb har også betydning for indeklimaet i folkeskolerne, og indeklimaet er igennem undersøgelser generelt påvist at påvirke trivslen, sundheden og indlæringen hos folkeskoleelever.

Kalundborg Kommune gik derfor med i Realdanias projekt om skolernes indeklima. Realdania har ydet et tilskud på 400.000 kr. Kalundborg Kommune skulle derudover selv bidrage med 400.000 kr.

Teknik- og Miljøudvalget har i de seneste år inden for anlægsrammen til udvendig vedligeholdelse prioriteret nogle af midlerne til at løse enkelte konkrete indeklimaproblematikker, der opstår på ejendommene. Disse midler indgår ikke i dette projekt. Kommunens egenbetaling har omfattet medarbejdertimer i projektarbejdet og indkøb af CO2-alarmer (Skyen) og indeklimamålere.

*Projektets indhold*I projektforløbet har administrationen udarbejdet en strategisk indeklimaplan. Der er skabt overblik over indeklimaet i folkeskolerne, og planen skulle indeholde konkrete handlinger, der forbedrer indeklimaet. Realdania har valgt at fokusere på folkeskolerne, og i den støtte, der er ydet til Kalundborg Kommune, er rammen, at der bliver fokuseret på kortlægning af indeklimaets tilstand i Kalundborg Kommunes folkeskoler. På den baggrund kunne der efterfølgende arbejdes med forslag til konkrete handlinger.

Realdanias indeklimaindsats i folkeskolerne fokuserer ikke kun på frisk og sund luft, men på i alt fem parametre, der har betydning for, om indeklimaet i et lokale, er godt. De fem parametre er luft, lyd, lys, temperatur og endelig lokalets indretning. De udgør tilsammen indeklimaet i et lokale. Hver især eller tilsammen kan de medføre dårligt indeklima. Alle fem parametre er indarbejdet i den færdige plan.

***Det videre forløb***Den strategiske indeklimaplan for Kalundborg Kommune (se bilag 1) blev afleveret til Realdania i maj 2023.

Realdania afslutter officielt projektet med en fernisering af de deltagende kommuners arbejde. Den gennemføres forventeligt i efteråret 2023.

Det er et centralt mål, at planen skal indgå i prioriteringen i forbindelse med budgetlægning og udførelse af konkrete projekter i skolerne fremover. Administrationen vil således bruge indeklimaplanen som grundlag for oplæg til behandling på lige fod med det øvrige grundlag for oplæg til prioriteringer.

## Økonomiske konsekvenser

Ingen økonomiske konsekvenser.

### Sagens forløb

06-09-2023 Børn- og Familieudvalget
Godkendt.